Oscar Pistorius-moordsaak uitgestelPistorius verskyn in die Pretoria-landdroshof tydens sy borgaansoek in Februarie. Foto: Werner Beukes/SAPA ‘n Video van Oscar se aankoms by die hof volg onderaan die berig. Die saak teen Oscar Pistorius is Dinsdag in die Pretoriase landdroshof uitgestel. “Die saak word tot 19 Augustus uitgestel,” het waarnemende landdros Daniel Thulare gesê. Dieselfde aangepaste borgvoorwaardes sal geld. Pistorius word van moord met voorbedagte rade aangekla nadat sy vriendin Reeva Steenkamp op 14 Februarie in sy huis in Silver Lakes, Pretoria, doodgeskiet is. Pistorius se verdedigingspan voer aan hy het haar vir ŉ inbreker aangesien. -SAPA